ग्रेटर नोएडा के क़स्बा सूरजपुर में एक व्यक्ति ने अपने दोस्त की पत्नी पर चाकू से गर्दन काट दी।साथ ही महिला को बचाने आए किरायेदार ब्रजनंदन शुक्ला पर भी हमला कर घायल कर दिया। परिजनों से मिली जानकारी के घायलो को ग्रेटर नॉएडा के अलग-अलग अस्पताल में भर्ती कराया गया है। पुलिस ने आरोपी को गिरफ्तार कर पूछताछ शुरू कर दी है। जानकारी के मुताबिक अरूण सिंह ग्रेटर नोएडा के सूरजपुर कस्बे में रहते हैं। वे इकोटेक में एक निजी कंपनी में प्रोडेक्शन इंचार्ज के पद पर कार्यरत हैं। उनकी पत्नी माला घर पर अकेली थीं। दोपहर करीब 3 बजे अरूण का बचपन का दोस्त शैलेंद्र निवासी दिल्ली उनके घर पहुंचा और दोस्त की पत्नी माला को अकेला पाकर उस पर चाकू से हमला कर दिया। चाकू महिला के गले में लगा। महिला की चीख सुन उनके किरायेदार बृजनंदन शुक्ला वहां पहुंचे।आरोप है कि हमलावर ने उन पर भी चाकू से वार कर घायल कर दिया।